CELEX: 32015D0118
Language: el
Date: 2015-01-26 00:00:00
Title: Εκτελεστική απόφαση (ΚΕΠΠΑ) 2015/118 του Συμβουλίου, της 26ης Ιανουαρίου 2015 , για την εφαρμογή της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

27.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 20/87
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2015/118 ΤΟΥ ΣΥΜΒΟΥΛΊΟΥ
   της 26ης Ιανουαρίου 2015
   για την εφαρμογή της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 31 παράγραφος 2,
   Έχοντας υπόψη την απόφαση 210/656/ΚΕΠΠΑ του Συμβουλίου, της 29ης Οκτωβρίου 2010, σχετικά με την ανανέωση των περιοριστικών μέτρων κατά της Ακτής Ελεφαντοστού (1) και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ.
            
         
               (2)
            
            
               Στις 20 Νοεμβρίου 2014, η Επιτροπή Κυρώσεων, η οποία συστάθηκε σύμφωνα με την απόφαση 1572 (2004) του Συμβουλίου Ασφαλείας των Ηνωμένων Εθνών, όσον αφορά την Ακτή Ελεφαντοστού, διέγραψε ένα πρόσωπο από τον κατάλογο των προσώπων που υπόκεινται στα μέτρα των παραγράφων 9 έως 12 της ανωτέρω απόφασης.
            
         
               (3)
            
            
               Θα πρέπει συνεπώς να τροποποιηθεί αναλόγως ο κατάλογος των προσώπων που υπόκεινται στα περιοριστικά μέτρα του Παραρτήματος I της απόφασης 2010/656/ΚΕΠΠΑ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 2010/656/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 26 Ιανουαρίου 2015.
      
         
            Για το Συμβούλιο
         
         
            Ο Πρόεδρος
         
         J. DŪKLAVS
      
   
   
      (1)  ΕΕ L 285 της 30.10.2010, σ. 28.
   
      ΠΑΡΑΡΤΗΜΑ
      Η καταχώριση του κάτωθι προσώπου στο παράρτημα I της απόφασης 2010/656/ΚΕΠΠΑ διαγράφεται:
      Alcide DJÉDJÉ